
ORAŞ BOLDEŞTI-SCĂENI

CONSILIUL LOCAL

H O T Ă R Â R E

- privind aprobarea Planului anual de acţiune privind serviciile sociale administrate şi finanţate din bugetul oraşului Boldeşti-Scăeni

Având în vedere:

- referatul de aprobare înregistrat sub nr. 2970/20.02.2023 prin care primarul oraşului Boldeşti-Scăeni propune aprobarea Planului anual de acţiune privind serviciile sociale administrate şi finanţate din bugetul oraşului Boldeşti-Scăeni;

- raportul de specialitate întocmit de compartimentul de resort, înregistrat sub nr. 2971/20.02.2023;
- Hotărârea Consiliului Local nr. 177/18.12.2018 privind aprobarea Strategiei de dezvoltare pe termen mediu a serviciilor sociale acordate la nivelul oraşului Boldeşti-Scăeni în perioada 2019-2024 şi a Planului de acţiune în vederea implementării strategiei;

- dispoziţiile art. 112, alin. (3) lit. b) din Legea nr. 292/2011, a asistenţei sociale, cu modificările şi completările ulterioare;


- avizul secretarului general înregistrat sub nr. 2972/20.02.2023;


- avizul  comisiei de specialitate nr. 2 – administrarea domeniului public şi privat, gestionarea serviciilor de interes local;

În temeiul dispoziţiilor art. 129 alin. (2), lit. d), alin. (7) lit. b), ale art. 139 alin. (1) şi ale art. 196 alin. (1) lit. a) din OUG nr. 57/2019 privind Codul administrativ,

 
Consiliul Local al oraşului Boldeşti-Scăeni, întrunit în şedinţa publică ordinară în data de 27.02.2023, adoptă prezenta hotărâre:

Art.1. Se aprobă Planul anual de acţiune privind serviciile sociale administrate şi finanţate din bugetul oraşului Boldeşti-Scăeni, conform anexei care face parte integrantă din prezenta hotărâre.
Art.2. Primarul oraşului Boldeşti-Scăeni, prin compartimentele de specialitate, va duce la îndeplinire prezenta hotărâre.
Art.3. Prezenta hotărâre se comunică Direcţiei de Asistenţă Socială şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local şi prin afişare la sediul primăriei.

